GALERIE FOTO Reacția WTA după ce Halep a pierdut cu Badosa la Miami, deși câștigase primul set cu 6-1
Site-ul oficial al WTA a observat că Simona Halep "a epuizat", pe măsura trecerii timpului, în meciul cu Paula Badosa.
"Paula Badosa zădărnicește planurile Simonei Halep, la revenirea în tenis," a titrat site-ul oficial al circuitului WTA, după încheierea partidei-blockbuster din turul inaugural al competiției WTA 1000 de la Miami.
Învinsă de sportiva iberică, scor 1-6, 6-4, 6-3, în două ore de joc, Simona Halep "a părut în formă, dar a epuizat pe măsură ce meciul a avansat," apreciază WTA.
WTA: "Simona Halep a părut în formă, dar a epuizat, pe măsură ce meciul a avansat."
Site-ul oficial al circuitului de elită al tenisului feminin a scris despre steagurile României, "fluturate energic" de românii din tribune, cu precădere în primul set, în care Halep a jucat încântător și a făcut trei break-uri pe serva fostului număr doi mondial.
"Spre sfârșitul setului al treilea, așezată în scaunul de schimb, și-a acoperit capul cu un prosop. Halep a terminat cu 10 duble greșeli și a salvat șapte din cele 11 mingi de break înfruntate," a mai scris WTA, care a amintit și despre problemele de sănătate întâmpinate de Paula Badosa, în acest sezon.
Simona Halep a comis zece duble greșeli în două ore de joc
În turul secund al întrecerii WTA 1000 de la Miami, Paula Badosa o va întâlni pe Aryna Sabalenka - una dintre cele mai bune prietene din circuit, aflate însă într-una dintre cele mai dure perioade ale vieții sale.
Sabalenka a aflat în dimineața zilei de marți, 19 martie, despre moartea partenerului său, Konstantin Koltsov.
Urmăriți SPORT.RO și pe Google News